laion/Wikipedia-Exotic huggingface dataset:
ג'מאל אבו סמהדאנה

ג'מאל עטאיא זאיד אבו סמהדאנה (8 בפברואר 1963 – 9 ביוני 2006), כונה גם "אבו עטאיא" היה טרוריסט פלסטיני מייסד וראש ועדות ההתנגדות העממיות ברצועת עזה, שימש כאחראי על המשטרה מטעם משרד הפנים הפלסטיני תקופה מסוימת. היה מבכירי המבוקשים ברצועת עזה, ונהרג ב-2006 במהלך תקיפת מחנה אימונים פלסטיני ברצועת עזה בידי חיל האוויר הישראלי. סמהדאנה נולד ב-1963 והתגורר ברפיח. היה בן לחמולת סמהדאנה הגדולה, המקושרת היטב עם מבריחים בדואים מסיני. אחיו היו פעילי טרור ושנים מהם (טארק וסאגר) נהרגו בעת פעילותם, אחד מהם במלחמת לבנון. ב-1982 ברח למצרים, משם הוא עבר לסוריה, מרוקו ותוניס. מאוחר יותר יצא לגרמניה להשתלמות במכללה לקצינים, מטעם הזרוע הצבאית של הפת"ח, ושהה שם עד 1989. הוא שב לרצועת עזה אחרי הגעתו של יאסר ערפאת ב-1994. בשנות אוסלו היה סמהדאנה פעיל ב"ביטחון הלאומי" הפלסטיני ופעיל בתנועת הפת"ח, אך בשנת 2000, עם פרוץ האינתיפאדה השנייה, עזב אותו עקב מחלוקות על הקו המתון יחסית שנקט בו הפת"ח וההאשמות על שחיתות שפשתה בארגון. אז הקים סמהדאנה את ועדות ההתנגדות העממיות – ארגון טרור ברצועת עזה שריכז פעילי חמאס, גא"פ, פת"ח ופעילים במנגנוני הביטחון של הרשות הפלסטינית לביצוע פעולות טרור נגד ישראל. כדי לחמש את הארגון ניצל סמהדאנה את קשריו עם המבריחים הבדואים בסיני והחל בחפירת עשרות מנהרות הברחה מתחת לציר פילדלפי, באזור הנמצא בין רפיח הפלסטינית לרפיח המצרית. לטענת ישראל, ארגון הוועדות העממיות זכה לתמיכה ומימון מצד איראן, חזבאללה וחמאס וכך נהפך לאחד הארגונים המשפיעים ברצועה. סמהדאנה אחראי למספר רב של פיגועי טרור כנגד ישראלים וכן לפיגוע בו נרצחו שלושה מאבטחים אמריקנים. בנוסף לפיגועי ירי (בהם רצח טלי חטואל ובנותיה), מטעני חבלה (הפיגוע באוטובוס הילדים בכפר דרום), מטעני גחון (הגדולים שבהם פגעו ב-4 טנקים ישראלים והרגו את אנשי צוותם) ונ"ט אחראי הארגון גם לירי עשרות רקטות מדגמי קסאם ו"א-נאסר" לעבר ישראל. תחת ממשלת חמאס ברשות הפלסטינית, ובעוד ארגון ועדות ההתנגדות מוסיף לבצע פיגועים, מונה באפריל 2006 ג'מאל אבו סמהדאנה לתפקיד בכיר במשרד הפנים הפלסטיני, כאחראי על פעילות המשטרה. אבו מאזן הטיל וטו על המינוי, שנחשב להתרסה גדולה כלפי ישראל וארצות הברית, אך חמאס סירב לבטלו. ב-9 ביוני 2006 הורה אלוף פיקוד הדרום, יואב גלנט, על ביצוע תקיפה אווירית של מבנה (באזור ההתנחלות לשעבר שליו) ששימש לאימוני מחבלי ועדות ההתנגדות העממית. כלי טיס של חיל האוויר ביצע את התקיפה ובמהלכה נהרגו ארבעה מחבלים, בהם גם סמהדאנה עצמו, אשר בא לצפות באימוני המחבלים. סמהדאנה היה נשוי ואב לחמישה ילדים. אחיו הוא בכיר הפת"ח סמי אבו סמהדאנה. ברק רביד, מי אתה ג'מאל אבו-סמהדאנה?, באתר nrg‏, 9 ביוני 2006 פרופיל של ג'מאל אבו סמהדאנה ושילובו בממשלת החמאס, באתר המרכז למורשת המודיעין עמוס הראל, צה"ל כנראה לא ידע שסמהדנה שהה במחנה שהופצץ ברצועה, באתר הארץ, 11 ביוני 2006 "אלוף פיקוד הדרום, יואב גלנט, אמר שלשום כי ג'מאל אבו סמהדנה, מפקד הוועדות שנהרג בהפצצה יחד עם שלושה מפעילי ארגונו, בא לבסיס כדי לצפות בחוליה המתרגלת את החדירה לארץ. מקורות צבאיים בישראל סירבו לומר אם היה ידוע לצה"ל מראש על נוכחותו של אבו סמהדנה במקום. ככל הנראה, עובדה זו לא הייתה ידועה מבעוד מועד והדיווח על מותו הפתיע את צה"ל".
בית ספר שדה גולן

בית ספר שדה גולן הוא בית ספר שדה, הממוקם בדרום המועצה המקומית קצרין שברמת הגולן. בית הספר מכיל כ-34 חדרים. צוות ההדרכה של בית הספר מורכב מ-20 מדריכים (דתיים וחילונים), שחלקם מורות חיילות, מתנדבי שנות שירות ושירות לאומי. המדריכים מעבירים סיורים בעמק יזרעאל, התבור, המירון, אצבע הגליל, עמק החולה ורמת הגולן. בנוסף על כך, בית הספר מפעיל שני חוגים לנוער באזור. אתר האינטרנט הרשמי של בית ספר שדה גולן בית ספר שדה גולן, ברשת החברתית פייסבוק בית ספר שדה גולן, דף שער בספרייה הלאומית בית ספר שדה חרמון - הדרכה, באתר החברה להגנת הטבע
בית ספר שדה אלון התבור

בית ספר שדה אלון התבור הוא בית ספר שדה, הממוקם בסמוך למועצה המקומית כפר תבור שלמרגלות הר תבור בגליל התחתון. בית הספר מכיל כ-32 חדרי אירוח צמודי קרקע עם כ-210 מיטות. בית הספר מציע הדרכת טיולים באזור הגליל כולו. בנוסף, בית הספר מפעיל חוגים לנוער ביישובי המועצה האזורית. אתר האינטרנט הרשמי של בית ספר שדה אלון התבור בית ספר שדה אלון תבור, דף שער בספרייה הלאומית בית ספר שדה אלון תבור | נופש בארץ | בית הספר שדה בגליל, באתר www.tip4trip.co.il בית ספר שדה גליל - מרכז הדרכה, באתר החברה להגנת הטבע
בית ספר שדה אכזיב

בית ספר שדה אכזיב הוא בית ספר שדה הממוקם כ-6 קילומטרים מצפון לעיר נהריה וכ-3 קילומטרים מדרום לראש הנקרה בגליל המערבי. בית הספר מכיל כ-33 חדרים. בית הספר מפעיל מרכז הדרכה משותף עם בית ספר שדה אלון התבור. מרכז ההדרכה מפעיל חוגים לנוער ביישובי הגליל וסיורים ברחבי אזור הגליל כולו, הכנרת, עמק יזרעאל ועמק המעיינות. אתר האינטרנט הרשמי של בית ספר שדה אכזיב בית ספר שדה גליל - מרכז הדרכה, באתר החברה להגנת הטבע
בסגר (סרט)

בסגר (באנגלית: Locked Down) הוא סרט שוד קומי-רומנטי אמריקאי שביים דאג לימן, נכתב על ידי סטיבן נייט בכיכובם של אן האת'וויי, צ'ואיטל אג'יופור ואחרים. הסרט הופץ בארצות הברית לצפייה דיגיטלית ב-14 בינואר 2021 על ידי HBO Max. הסרט זכה לביקורות מעורבות מהמבקרים. הממלכה המאוחדת. זוג מסוכסך משלים כדי לנצל את מגפת הקורונה והסגר שהוטל על המדינה בעקבות החמרת מגפת הקורונה בממלכה המאוחדת, כדי לבצע שוד תכשיטים בחנות הכלבו הרודס שבלונדון ולגנוב יהלום בשווי 3 מיליון ליש"ט. אן האת'וויי – לינדה ג'רוויס צ'ואיטל אג'יופור – פקסטון סטיבן מרצ'נט - מייקל מורגן מינדי קלינג - קייט לוסי בוינטון - שרלוט דולה היל - דייוויד, אחיו למחצה של פקסטון ג'זמין סיימון - מריה, אשתו של פקסטון בן סטילר - סולומון, הבוס של לינדה בן קינגסלי - מלקולם, הבוס של דייוויד מארק גאטיס - דונלד קלייס באנג - אסיאן סם ספרואל - מרטין פרנסס רופל - בירדי קייטי לאונג - נטשה הסרט הוכרז בספטמבר 2020 תחת השם Lockdown, כאשר דאג לימן ביים וסטיבן נייט כתב את התסריט. אן האת'ווי כיכבה והצילומים התחילו בהמשך החודש בלונדון יחד עם צ'יווטל אג'יופור, בן סטילר, לילי ג'יימס, סטיבן מרצ'נט, דולה היל, ג'זמין סיימון ומארק גטיס שהשתתפו בצילומים שנערכו בלונדון לאחר הקלות שהתקבלו על ידי ממשלת בריטניה חרף המצב האפידמיולוגי המחמיר במדינה. הצילומים נערכו במשך 18 ימים. באוקטובר 2020, מינדי קלינג, בן קינגסלי ולוסי בוינטון התווספו לצוות השחקנים של הסרט, כאשר בוינטון החליפה את ג'יימס. בדצמבר 2020 הודיעה וורנר מדיה שהסרט, שכותרתו Locked Down, ישוחרר בינואר 2021. תקציב הסרט היה 3 עד 10 מיליון דולר. הסרט נרכש על ידי HBO Max בדצמבר 2020, מתוך כוונה להוציאו בתחילת 2021. הסרט הופץ ב-14 בינואר 2021. קדימון רשמי פורסם ב-5 בינואר 2021. "בסגר", במסד הנתונים הקולנועיים IMDb (באנגלית) "בסגר", באתר AllMovie (באנגלית) "בסגר", באתר Rotten Tomatoes (באנגלית) "בסגר", באתר Metacritic (באנגלית) "בסגר", באתר HBO Max (באנגלית) "בסגר", במסד הנתונים הקולנועיים KinoPoisk (ברוסית) תומר קמרלינג, ‏סגור, פתוח, סגור, באתר ‏מאקו‏, 21 בינואר 2021 Fleming Jr, Mike (9 בספטמבר 2020). "Doug Liman To Helm 'Lockdown', Steven Knight-Scripted Pandemic-Themed Heist Pic Starring Anne Hathaway". Deadline Hollywood. נבדק ב-5 בינואר 2021. {{cite web}}: (עזרה) Wiseman, Andreas (30 בספטמבר 2020). "'Lockdown': Ben Stiller, Lily James, Stephen Merchant, Dulé Hill, Jazmyn Simon & Mark Gatiss Set To Join Doug Liman's Harrods Heist Movie Underway In London". Deadline Hollywood. נבדק ב-5 בינואר 2021. {{cite web}}: (עזרה) Fleming Jr, Mike (12 באוקטובר 2020). "Mindy Kaling, Sir Ben Kingsley, Lucy Boynton Join Doug Liman's Heist Thriller 'Lockdown' In London". Deadline Hollywood. נבדק ב-12 באוקטובר 2020. {{cite web}}: (עזרה) "HBO Max Highlights- January 2021" (הודעה לעיתונות). 23 בדצמבר 2020. נבדק ב-23 בדצמבר 2020. {{cite press release}}: (עזרה) Adam, Tim (25 בדצמבר 2020). "Everything Coming To HBO Max January 2021". CBR. נבדק ב-5 בינואר 2021. {{cite web}}: (עזרה) Sandwell, Ian (4 בינואר 2021). "Exclusive first look at Peaky Blinders creator's lockdown heist movie". דיגיטל ספיי. נבדק ב-4 בינואר 2021. {{cite web}}: (עזרה) Fleming Jr, Mike (2 בדצמבר 2020). "HBO Max Lands Doug Liman-Directed 'Lockdown;' AGC Studios-Funded Pandemic Heist Pic Stars Anne Hathaway, Chiwetel Ejiofor, Ben Stiller". Deadline Hollywood. נבדק ב-5 בינואר 2021. {{cite web}}: (עזרה) טריילר רשמי (באנגלית)
אסף פרי

אסף פרי (נולד ב-27 במאי 1987) הוא שחקן תיאטרון, קולנוע וטלוויזיה ישראלי. אסף פרי נולד וגדל בגבעת שמואל כבן אחרון למשפחה של ארבעה ילדים. לאחר סיום לימודיו בתיכון קלעי בגבעתיים התגורר כשנה וחצי במצפה רמון, כחלק משנת שירות ברשות הטבע והגנים. בצבא שירת בנח"ל. לאחר שירותו הצבאי עבד בהדרכה ובטיפול בנוער בסיכון באמצעות טבע ואומנות. בשנת 2011–2014 למד משחק בסמינר הקיבוצים ולימודי משחק מול מצלמה אצל רות דייכס. בתום לימודיו החל לשחק בתיאטרון הקאמרי. שיחק בהצגה "אח יקר" בתפקיד עופר מעיין, בהצגה "אנה פרנק" בתפקיד פטר ואן פלס וב"הילד חולם" בבימויו של עמרי ניצן בתפקיד המפקד. בפרויקט משותף של תיאטרון הקאמרי ותיאטרון הבימה, בהצגה אישה בורחת מבשורה על-פי ספרו של דויד גרוסמן. שיחק במחזה "המלט" בבימויו של מאור זגורי, בתפקיד המלך קלאודיוס, בתיאטרון הבימה. בצוותא שיחק בהצגה המלך שאול בבימויו של תום ווליניץ, ובמחזה הומאז בבימויו של מאור זגורי, בתפקיד פינקוס. בתיאטרון תמונע השתתף במחזה זה תלוי בבימויה של נועה לב, ובהצגה חובזה ע״פ סיפוריו של אתגר קרת, ביימה רוני ברודצקי. בשנת 2018 שיחק בסרט "מקוללים" בבימויו של יבגני רומן, בתפקיד המפקד יוני. באותה שנה שיחק גם בסרט הקצר "שלושה" של ליאור סורוקה. בשנת 2019 הופיע בעונה השנייה של סדרת הטלוויזיה "האחיות המוצלחות שלי" וב"הקיבוצניקים" ב"הוט", בה שיחק בתפקיד יחיעם. בשנת 2020 שיחק בסדרה "חזרות" בערוץ כאן 11, בתפקיד יובי (יובל). בשנת 2021 הצטלם לסדרה לעונה השנייה של טהרן בערוץ כאן 11 ואפל טיוי לתפקיד ברק בן חיים, מפקד טייסת שנפל בשבי האיראני, ובסדרה פאודה לתפקיד עמוס בנימין, קצין משטרה. בשנת 2023 שיחק בסדרה "בני מצווה" בערוץ כאן חינוכית בתור הרב עמיחי סדן בבית הכנסת. בשנת 2024 הופיע בסדרה "בת השוטר" בערוץ "טין ניק". שיחק בתור עוזרו של הרב וסרמן ב-"וסרמן שידוכים". פרי נשוי לתסריטאית מיתר פרהט, אותה הכיר כששיחק בסדרה "בני מצווה" שיצרה. מדיה וקבצים בנושא אסף פרי בוויקישיתוף אסף פרי, במיזם "אישים" לתיעוד היצירה הישראלית אסף פרי, במסד הנתונים הקולנועיים IMDb (באנגלית) אסף פרי, בארכיון הבימה הכירו את אסף פרי, הקיבוצניקים באתר הוט, 2019. "הילד חולם" חוזרת לבמה: חנוך לוין תפס רגע מזעזע, הרלוונטי עד היום, באתר הארץ, 9 באפריל 2018 צלקות משותפות: "קיבוצניקים" נועצת סיכה בחלום הקיבוצי, באתר וואלה, 12 בינואר 2020
נבחרת ישראל בלקרוס

נבחרת ישראל בלקרוס מנוהלת על ידי איגוד הלקרוס הישראלי, ומשחקת בליגה האירופאית. מאמן הנבחרת הוא מקס סילברליכט. הטורניר הראשון בו השתתפה הנבחרת היה אליפות אירופה באמסטרדם שבהולנד בשנת 2012, שם הגיעה למקום השמיני. הנבחרת השתתפה לראשונה באליפות העולם בוונקובר שבקנדה בשנת 2014 והגיעה למקום השביעי - ההישג המשמעותי בתולדותיה. בקיץ 2016 השתתפה הנבחרת באליפות אירופה וזכתה במדליית הכסף. באליפות העולם הכללית שנערכה בשנת 2018 בישראל, שחזרה הנבחרת את הישגה מאליפות העולם הקודמת, ושוב הגיעה למקום השביעי. בספטמבר 2019 השתתפה הנבחת בפעם השנייה בתולדותיה באליפות העולם בלקרוס אולמות, והגיעה למקום הרביעי. נבחרת הנשים הישראלית בלקרוס מדורגת שלישית באירופה ושישית בעולם. בשנת 2015 הגיעה נבחרת הנשים למקום הרביעי באליפות אירופה, ובשנת 2017 למקום השישי באליפות העולם. ביולי 2019 הגיעה הנבחרת לגמר אליפות אירופה, בו הפסידה לנבחרת אנגליה, ובכך הפכה לסגנית אלופת אירופה. לקרוס בישראל אתר האינטרנט הרשמי של האיגוד הישראלי ללקרוס Men’s Team – Israel Lacrosse (באנגלית) Women’s Team – Israel Lacrosse (באנגלית) לקרוס: נבחרת הנשים של ישראל סגנית אלופת אירופה, באתר ישראל היום, ‏26 ביולי 2016
יחסי ארמניה–סינגפור

יחסי ארמניה–סינגפור הם היחסים הדיפלומטיים שבין ארמניה לסינגפור. לארמניה ולסינגפור אין שגריר תושב. שגרירות ארמניה בבייג'ינג, סין מוסמכת לסינגפור. לסינגפור אין נציגות בארמניה. בפברואר 2012 התכנסו ראשי ממשלות שתי המדינות בסינגפור ודיברו על הגדלת בריתות כלכליות ותרבותיות בין שתי המדינות, וכן דנו בהתפתחויות המתרחשות במדינותיהן. "Singapore, Armenia reaffirm bilateral relations". Channelnewsasia.com. 28 בפברואר 2012. נבדק ב-15 באפריל 2012. {{cite web}}: (עזרה) ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
נבחרת ישראל בקריקט

נבחרת ישראל בקריקט מייצגת את ישראל בתחרויות קריקט שונות ברחבי העולם. למרות מיקומה של ישראל במזרח התיכון וביבשת אסיה, מתחרה הנבחרת בליגה האירופאית. כיום הנבחרת ממוקמת במקום ה-66 בעולם. משחק הקריקט "יובא" לארץ ישראל, לפני קום המדינה במהלך שנות המנדט הבריטי. הליגה המקומית בישראל נוסדה באופן רשמי בשנת 1956, והובילה ליצירת איגוד הקריקט הישראלי בשנת 1968. ישראל חברה באיגוד הקריקט העולמי מאז שנת 1974, והמשחק הבינלאומי הראשון של הנבחרת התקיים בשנת 1979. משנת 2000 הנבחרת משחקת בדרג ב' באליפות אירופה. בשנת 2006 שיחקה הנבחרת הישראלית באליפות אירופה, ונתקלה במחאות רבות כנגד מלחמת לבנון השנייה. בנובמבר 2007 אירחה ישראל לראשונה משחק בינלאומי, ונבחרת ישראל הפסידה בו מול נבחרת קרואטיה. 1979 – סיבוב ראשון 1982 – סיבוב ראשון 1986 – סיבוב ראשון 1997 – מקום 21 2001 – סיבוב ראשון 2005 – לא העפילה 1996 – מקום 8 1998 – מקום 9 2000 – מקום 5 (בדרג ב') 2002 – מקום 4 (דרג ב') 2004 – מקום 6 (דרג ב') 2006 – מקום 7 (דרג ב') 2009 – מקום ראשון (דרג ג') 2010 – מקום 5 (דרג ב')
יחסי ארמניה–רומניה

יחסי ארמניה–רומניה הם היחסים הדיפלומטיים שבין ארמניה לרומניה. שתי המדינות כוננו יחסים דיפלומטיים ב-17 בדצמבר 1991. לארמניה יש שגרירות בבוקרשט; לרומניה יש שגרירות בירוואן. שתי המדינות חברות בארגון שיתוף הפעולה הכלכלי בים השחור. ברומניה חיים כ-3,000 אנשים ממוצא ארמני. היחסים המודרניים בין ארמניה לרומניה נעוצים בחלקם בהיסטוריה המודרנית של העם הארמני: לאחר רצח העם הארמני בשנת 1915 הייתה רומניה המדינה הראשונה שהעניקה רשמית מחסה ופליטים למחנות לפליטים מהאזור; וכאשר באוקטובר 2007 קיבל נשיא ארמניה, סרז' סרקיסיאן, את המשלחת בראשות שר ההגנה הרומני, תאודור מלקאנו, הוא ציין כי הידידות הארמנית-רומנית הייתה מושרשת עמוק בהיסטוריה ולא במקרה רומניה הייתה המדינה הראשונה שהכירה רשמית בעצמאות ארמניה מברית המועצות. ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
משה אלפלס

רבי משה אלפלס (ה'ש' 1540 – ה'ש"ף 1620 בערך) היה דרשן מרוקאי שהסתובב ודרש בקהילות ספרדיות רבות, חיבר ספרי דרשות והגיה מספר ספרים בוונציה. נולד כנראה בעיר מרקש שבמרוקו בשנת ה'ש' (1540) בערך, וכשבגר דרש שם מספר פעמים. שימש כדרשן וכמלמד בטיטואן, ובספרו מצויות מספר דרשות שאותן הקדיש כדי ללמד את תלמידיו את מלאכת הדרשנות. הוא נדד וביקר במספר קהילות יהודיות באימפריה העות'מאנית – רגוזה, בילוגרדו וסקופיה ודרש שם מדרשותיו. שהה כמה שנים בסלוניקי ושימש בה כדרשן וכר"מ בקהילת תלמוד תורה. מספר שנים שהה בעיר ונציה שבאיטליה ודרש שם. אחת מדרשותיו הייתה בעת ייסוד הישיבה של קהילת לבנטיני. לאחר מכן שב למרוקו ושהה שם תקופה מסוימת וחזר לדרוש בטיטואן. בשנת ה'שנ"ה (1595) השלים שם את ספרו "הואיל משה". בשנת ה'שנ"ז (1597) שב לוונציה והדפיס באותה השנה את שני חיבוריו: "הואיל משה" העוסק במעלות התורה, ו"ויקהל משה" המקבץ את דרשותיו בנושאים שונים. הוא שימש שם כדרשן בקהילת לבנטיני והתוודע לחכמי העיר. בהקדמת הספר "פרשת הכסף" (בכתב יד) מסופר כי מחברו רבי יהודה אריה ממודינה התייעץ איתו בענייני הספר. עסק שם גם בהגהת ספרים ומהם: "קדש ישראל" ו"קהילת משה" (ה'שנ"ט) – ספרי פילוסופיה העוסקים בהגותם של הרמב"ם והרלב"ג מרבי ברוך בן ברוך; "מדרש שמואל" על מסכת אבות (ה'ש"ס), לרבי שמואל אוזידא; "תורת משה" על התורה, לרבי משה אלשיך (ה'ש"ס); "עולת תמיד" לרבי משה אלדבידא (ה'שס"א). בד' בכסלו ה'שס"ה (1604) השיא את בתו ברוריה (קיארה) עם יהודה בן אליעזר מלאבידיה, ורבי יהודה אריה ממודינה, ידידו, חיבר שיר ליום נישואיהם ובו שיבח את דרשותיו של רבי משה. מאיר בניהו, היחסים שבין יהודי יוון ליהודי איטליה, עמודים 120–121, תל אביב, ה'תש"מ. מדיה וקבצים בנושא משה אלפלס בוויקישיתוף רבי משה אלפלס, ויקהל משה, וונציה, ה' שנ"ז, באתר היברובוקס. רבי משה אלפלס, הואיל משה, וונציה, ה' שנ"ז, באתר היברובוקס. ALPALAS (ALFALAS), MOSES באנציקלופדיה יודאיקה (באנגלית) ראו רבי יהודה אריה ממודינה, דיואן, שיר קעח, פילדלפיה, ה'תרצ"ב, באתר היברובוקס.
נבחרת ישראל בהוקי גלגיליות

נבחרת ישראל בהוקי גלגיליות מייצגת את מדינת ישראל בתחרויות שונות ברחבי העולם, ובהן באליפויות העולם ובאליפויות אירופה. מאמן הנבחרת הוא ליאור אוליאל, ומנהל הנבחרת הוא פול שניידמן. מיקומה של ישראל בעולם הוא 26. בשנת 2017 זכתה הנבחרת בגביע הפדרציות באליפות שנערך בסין. אתר האינטרנט הרשמי של נבחרת ישראל בהוקי גלגיליות איסר רביץ, נבחרת ישראל בהוקי גלגליות אלופת גביע הפדרציות, באתר "בלינקר" – הד הקריות, ‏19 בספטמבר 2017 ערך זה הוא קצרמר בנושא ספורט בישראל. אתם מוזמנים לתרום לוויקיפדיה ולהרחיב אותו.
פרארי J50

פרארי J50 (באנגלית: Ferrari J50) היא מכונית ספורט במרכב רודסטר, בעלת שני מקומות ישיבה, שיוצרה על ידי פרארי בייצור מוגבל (10 יחידות) בשנת 2016. הגג נפתח ונסגר באופן ידני ולא מתקפל אלקטרונית כמו בשאר המכוניות. ב-"J" בשם הדגם ישנו אזכור ליפן. "50" לרגל 50 שנות נוכחות של פרארי ביפן. היא כוללת מנוע בנזין V8 צילינדרים בנפח 3.9 ליטר טווין טורבו שמספק כ-690 כ"ס. תיבת הילוכים כפולת מצמדים בעלת שבעה הילוכים. היא מאיצה מ-0 ל-100 קמ"ש בתוך 3.0 שניות ומגיעה למהירות מרבית של 330 קמ"ש. מדיה וקבצים בנושא פרארי J50 בוויקישיתוף Ferrari J50 : seulement 10 exemplaires pour les 50 ans de Ferrari Japon, Turbo.fr (בצרפתית) La J50: une édition très limitée pour l'anniversaire de Ferrari au Japon, BFMTV (בצרפתית) פרארי חוגגת 50 שנה ביפן עם דגם ייחודי J50, באתר קארטיוב, ‏15 בדצמבר 2016 Máté Petrány, The J50 Is Ferrari's Latest Ultra-Limited Supercar, Road & Track, ‏2016-12-13 (באנגלית אמריקנית) מנוע ה-J50, באתר carfolio
נקודת אלין פלין

נקודת אלן פלין (באנגלית: Elin Pelin Point; בבולגרית: нос Елин Пелин) היא לשון יבשה בחוף הצפון מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה. הנקודה ממוקמת 4.5 קילומטרים צפונית- צפון-מזרחית מכף ג'יימס; 4.8 קילומטרים דרומית - דרום מערבית מנקודת ליסטה. הנקודה מופתה לראשונה על ידי סוקרים בולגריים בשנת 2009. הנקודה נקראת על שמו של הסופר הבולגרי אלין פלין (שם העט של הסופר דמיטר סטויאנוב - Димитър Иванов Стоянов). הגאזט האנטארקטי הבולגרי (בבולגרית) נקודת אלין פלין באתר הגאזט האנטארקטי של ממשלת אוסטרליה נקודת אלין פלין באתר הגאזט האנטארקטי המשווה SCAR של ממשלת אוסטרליה מפת אזור נקודת אלין פלין תצלום לוויין של אזור הנקודה, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי
טאבולה ראסה (סדרת טלוויזיה)

טאבולה ראסה (בפלמית: Tabula Rasa) היא סדרת מתח פסיכולוגית בשפה הפלמית אשר עלתה לשידור לראשונה ב-29 באוקטובר 2017 ברשת השידור הבלגית Eén ולה תשעה פרקים. יוצרי הסדרה הם הכוכבת הראשית, וירלה בטנס ומאלין-שרה גוזין. אנמי "מי" דאזה סובלת מאמנזיה בעקבות תאונת דרכים שעברה. מי הופכת לדמות מפתח בחקירת היעלמותו של גבר, והיא נאלצת לשחזר את זיכרונותיה כדי לטהר את שמה. וירלה בטנס בתור אנמי "מי" דאזה סטיין ואן אופסטל בתור בנואה דאזה ירון פרסוואל בתור תומאס גייסט ג'ין ברבוטס בתור המפקח ז'ק וולקרס נטלי ברודס בתור ד"ר מומארטס ססיל אנטובן בתור רומי דאזה רות בקמן בתור קארן הילדה ואן מיחם בתור ריטה פטר ואן דן בחין בתור יאן "ורונסקי" פטרס לין ואן רוין בתור ניקי פרנסואה בוקלאיירס בתור וולטר מארק פיטרס בתור שומר היער טום אודנארט בתור אוליבר גרגורי פראטור בתור ג'קסון בילאל פלאח בתור מוזס "טאבולה ראסה", במסד הנתונים הקולנועיים IMDb (באנגלית) "טאבולה ראסה", באתר נטפליקס "טאבולה ראסה", באתר Rotten Tomatoes (באנגלית) "טאבולה ראסה", במסד הנתונים הקולנועיים KinoPoisk (ברוסית) ביקורת: טאבולה ראסה הסדרה טאבולה ראסה של נטפליקס היא מותחן מפחיד למדי טאבולה ראסה: סדרת פשע בלתי נשכחת מבלגיה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טאבולה ראסה (סדרת טלוויזיה)".
נקודת באטאק

נקודת באטאק (באנגלית: Batak Point; בבולגרית: нос Батак) היא לשון יבשה בחוף הצפון מערבי של האי סמית', באיי שטלנד הדרומיים, בטריטורייה הבריטית האנטארקטית, שבאנטארקטיקה. הנקודה ממוקמת 7 קילומטרים צפונית- צפון-מזרחית מכף ג'יימס; 2.5 קילומטרים דרומית - דרום מערבית מנקודת ליסטה; ו-1.7 קילומטרים מפסגת אורגנה. שיא גובהה של הנקודה 331 מטרים מעל פני הים. הנקודה מופתה לראשונה על ידי סוקרים בולגריים בשנת 2009. הנקודה נקראת על שמה של העיירה באטאק שבדרום בולגריה. הגאזט האנטארקטי הבולגרי (בבולגרית) נקודת באטאק באתר הגאזט האנטארקטי של ממשלת אוסטרליה נקודת באטאק באתר הגאזט האנטארקטי המשווה SCAR של ממשלת אוסטרליה מפת אזור נקודת באטאק תצלום לוויין של אזור הנקודה, תוך סימון אתרים נוספים באזור באתר copernix גאזט השמות האנטארקטיים הרשמי של בולגריה מידע גאוגרפי והיסטורי הגאזט האנטארקטי הבולגרי מידע גאוגרפי
קרחון ווד

האם התכוונתם ל... אנטארקטיקה קרחון ווד (אנטארקטיקה) – קרחון בהרי ויקטורי, באזור חוף בורכגרווינק של ארץ ויקטוריה, שבאנטארקטיקה קנדה קרחון ווד (נונאווט) – קרחון באי אלסמיר בטריטוריית נונאווט שבקנדה
Skibet skal sejle i nat

"Skibet skal sejle i nat" (בעברית: "הספינה עוזבת הלילה") הוא שיר שבוצע על ידי הצמד הדני בירטה וילקה וגוסטב וינקלר. השיר ייצג את דנמרק בהופעת בכורתה, באירוויזיון 1957. השיר נכתב על ידי אריק פיין והולחן על ידי קאי מורטנסן. השיר הושר תשיעי בסדר ההופעות, לפני שווייץ ואחרי צרפת. במרכז מילות השיר עומדת וילקה ששרה לוינקלר שיר אהבה לפני שהוא עולה על ספינה ושט. וינקלר מבטיח לה כי הוא לא ישכח את אהבתו אליה לעולמי עד. מכיוון שמדובר בהשתתפותה הראשונה של דנמרק בתחרות, השיר נחשב לשיר הראשון שמושר בדנית בתחרות האירוויזיון. ב-3 במרץ 1957, השיר בוצע על ידי הצמד בתחרות האירוויזיון. השיר זכה במקום השלישי עם עשר נקודות (שתיים מהממלכה המאוחדת, שלוש מאיטליה וחמש מהולנד. בסוף ההופעה, הצמד התנשק למשך 13 שניות, מה הפך את הנשיקה, לנשיקה הארוכה ביותר שבוצעה על בימת האירוויזיון. The 1957 Eurovision Song Contest Eurovision 1957 Results: Voting & Points
הר פירסון

האם התכוונתם ל... אנטארקטיקה הר פירסון (אנטארקטיקה) – הר בהרי ויקטורי, באזור חוף בורכגרווינק של ארץ ויקטוריה, שבאנטארקטיקה ניו זילנד הר פירסון (החוף המערבי) – הר במחוז וסטלנד בחבל החוף המערבי שבאי הדרומי של ניו זילנד אוסטרליה הר פירסון (טסמניה) – הר במדינת טסמניה שבאוסטרליה קנדה הר פירסון (קולומביה הבריטית) – הר בפרובינציית קולומביה הבריטית שבקנדה
L'enfant que j'étais

"L'enfant que j'étais" (בעברית: "הילד שהייתי") הוא שיר שבוצע על ידי הזמרת השווייצרית, ליס אסיה. השיר ייצג את שווייץ באירוויזיון 1957. השיר נכתב על ידי אמיל גרדאז והולחן על ידי גאו וומרד. השיר הושר עשירי ואחרון בסדר ההופעות, אחרי דנמרק. בדומה לשירי התקופה, השיר בוצע בסגנון שאנסון צרפתי. במרכז מילות השיר עומדת אסיה ששרה על זכרונותיה כילדה בשווייץ. ב-3 במרץ 1957, השיר בוצע על ידי אסיה בתחרות האירוויזיון. השיר זכה במקום השמיני עם חמש נקודות (אחת משווייץ, איטליה ולוקסמבורג, ושתיים מדנמרק). The 1957 Eurovision Song Contest Eurovision 1957 Results: Voting & Points
הולמס (סדרת טלוויזיה)

הולמס (ברוסית: Холмс) היא סדרת טלוויזיה דרמת פשע רוסית המבוססת על דמותו של שרלוק הולמס מסדרת הספרים הבלשית מאת ארתור קונאן דויל, בהפקת חברת Epic Media. ארטיום אוסיפוב – שרלוק הולמס ויאצ'סלב צ'פורצ'נקו – דוקטור ווטסון איגור דנפרוב – אולג, ראש אבטחה קרינה ראוקה – אולקה ולדימיר ברסט – מאבטח קונסטנטין וישנבסקי – שופט בדימוס אנדריי ריבוצ'קה – קטטוני רומן אובשינוב – פרנקנשטיין, מתאגרף מריה קוליק ארינה דולגיך ההפקה יצאה לדרך באוקטובר 2020, כשהצילומים החלו במוסקבה ובסנקט פטרבורג ב-19 בדצמבר 2020. שרלוק הולמס (סדרת טלוויזיה, 2013) שרלוק ברוסיה "הולמס", במסד הנתונים הקולנועיים IMDb (באנגלית) "הולמס", במסד הנתונים הקולנועיים KinoPoisk (ברוסית) "הולמס", באתר kinopoisk.ru "הולמס", באתר kino-teatr.ru Instagram, www.instagram.com ХОЛМС - начали снимать наш удивительный проект🕵️‍♀️🎻 #холмс #epicmedia #epicmediachannel Photo by @speranso Холмс (2021), נבדק ב-2024-08-05 הצלם קיריל ספראנסקי באינסטגרם Epic Media 🎩"ХОЛМС" - наш новый необычный проект! 🔥🔥🔥 Кто он? Парень, ищущий своего брата? Гениальный сыщик? Или убийца, играющий со своим психиатром? ⚡️⚡️⚡️ Премьера в следующем году на Epic media Youtube!, אינסטגרם 🎩"ХОЛМС" - наш новый необычный проект! 🔥🔥🔥 Кто он? Парень, ищущий своего брата? Гениальный сыщик? Или убийца, играющий со своим психиатром? ⚡️⚡️⚡️ Премьера в следующем году на Epic media Youtube!, פייסבוק
למור ברטה עכברי

למור ברטה עכברי (שם מדעי: Microcebus berthae) הוא מין יונק ממשפחת הלמורים הצמריים שוכני מדגסקר והוא הפרימט הקטן ביותר בעולם כיום. למור זה נפוץ רק באזור קטן ביער קירינדי (אנ') שבמערב האי והוא מצוי בסכנת הכחדה חמורה עקב כריתת היערות בהם הוא חי ועקב האוכלוסיות המבודדות שלו. הלמור חי בטבע באזור שגודלו הוא 22,000 קמ"ר בקירוב, מה שאומר שהוא נתון בסיכון גבוה. בשנת 2000 הוערך שנותרו רק 7,920 למורים בוגרים וכריתת היערות פוגעת בהישרדותם. למור זה הוא יונק קטן ביותר, באורך של 9.2 ס"מ ומשקל של 30 גרם בלבד. הוא התפצל מהמין למור פטר עכברי (Microcebus myoxinus), לאחר שנקבע במשך שנת 2000 בבדיקות מולקולריות שמדובר במין נפרד. למורים אלה הם פעילי לילה החיים בבדידות לרוב אך נוהגים לנוח לצד חבריהם בחללי עצים ביערות נשירים יבשים. הם מותאמים לחיים בין העלוות, שם הם מחפשים חרקים, עכבישים, לטאות, צוף, פירות ושאר מזונות. לעיתים ישנה תחרות בין למורים אלה למין למור עכברי אפור. מדיה וקבצים בנושא למור ברטה עכברי בוויקישיתוף למור ברטה עכברי, באתר ITIS (באנגלית) למור ברטה עכברי, באתר NCBI (באנגלית) למור ברטה עכברי, באתר Animal Diversity Web (באנגלית) למור ברטה עכברי, בבסיס הנתונים ARKive (באנגלית) למור ברטה עכברי, באתר GBIF (באנגלית) למור ברטה עכברי באתר הרשימה האדומה של IUCN